VIIENDA KOOSSEISU

MÄÄRUS

Haapsalu,			29. veebruar 2008 nr 
									Eelnõu

Haapsalu linna huvikoolide
põhimääruste kinnitamine

Määrus kehtestatakse huvikooli seaduse § 7 lg 2 alusel, kohaliku omavalitsuse korralduse seaduse § 22 lg 2, Haapsalu põhimääruse § 39 lg 6 alusel

§ 1 Kinnitada alljärgnevate huvikoolide põhimäärused:
1)	Haapsalu Muusikakooli põhimäärus (lisa 1);
2)	Haapsalu Kunstikooli põhimäärus (lisa 2);
3)	Läänemaa Spordikooli põhimäärus (lisa 3);
4)	Haapsalu Noorte Huvikeskuse põhimäärus (lisa 4).

§ 2 Tunnistada kehtetuks:
1)	Haapsalu Linnavolikogu 30.03.2001 otsus nr 96 „Haapsalu Muusikakooli põhimääruse uue redaktsiooni kinnitamine“;
2)	Haapsalu Linnavolikogu 27.04.2001 otsus nr 105 „Haapsalu Kunstikooli põhimääruse uue redaktsiooni kinnitamine“;
3)	Haapsalu Linnavolikogu 27.04.2001 otsus nr 107 „Läänemaa Spordikooli põhimääruse uue redaktsiooni kinnitamine“;
4)	Haapsalu Linnavolikogu 27.04.2001 otsus nr 106 „Haapsalu Lastekeskuse põhimääruse uue redaktsiooni kinnitamine“.

§ 3 Määrus jõustub 10.03.2008.

Arder Väli
Volikogu esimees

SELETUSKIRI
Eelnõule „Haapsalu linna huvikoolide põhimääruste kinnitamine“

01.09.2007 hakkas kehtima uus huvikooli seadus, mille alusel tühistatakse kõik senised huvikoolide kehtivad koolitusload seisuga 31.08.2008, samuti tuleb nimetatud tähtajaks viia huvikoolide põhimäärused ja õppekavad vastavusse huvikooli seadusega.

Uue koolitusloa taotlemiseks ja õppekavade registreerimiseks Eesti Hariduse Infosüsteemis (EHIS) peab Kooli pidaja esitama taotluse hiljemalt 01.05.2008. Et nimetatud registreerimisprotsess koos kõigi vajalike andmete sisestamisega võtab aega, on vaja sellega alustada võimalikult varakult – tuleb jätta piisav ajavaru võimalike puuduste likvideerimiseks ning sisestatud andmete põhjalikuks kontrolliks ja parandamiseks. Koos esimese õppekava lisamisega EHIS-sse nõutakse ka huvikooli põhimäärust, mis peab vastama uuele huvikooli seadusele. Vastavalt sellele, peab põhimääruses täiendavalt olema kirjas:
* Huvikooli struktuur ja struktuuriüksuste ülesanded.
* Õppenõukogu töökord.
* Hoolekogu töökord.
* Õppeperioodide ja õppevaheaegade kinnitamise kord.
* Põhimääruse muutmise kord.

Talis Vare
Aselinnapea